صدر ایوان بالا پاکستان

**چیئرمین سینیٹ پاکستان**( ) یا **امیر مجلس ایوان بالا پاکستان,** اسلامی جمہوریہ پاکستان کے ایوان بالا (سینیٹ) کا صدر نشین (چیئر مین ) ہوتا ہے۔ اسلامی جمہوریہ پاکستان کی مجلس شوریٰ کے ایوان بالا یا سینیٹ کے موجودہ چیئرمین صادق سنجرانی ہیں جو اس عہدہ پر 12 مارچ 2018ء سے برسرعہدہ ہیں۔

1973ء کے آئین کے تناظر میں ایوان بالا کے پہلے چیئرمین جسٹس خان حبیب اللہ خان تھے۔

## 1973ء آئین کی تاریخ
1970ء کی عبوری قانون ساز اسمبلی نے 1973ء کا آئین تشکیل دیا جو 12 اپریل 1973ء کو منظور کیا گیا اور 14 اگست 1973ء کو اسلامی جمہوریہ پاکستان میں مکمل طور پر نافذ کر دیا گیا۔ 1973ء کے آئین کی رو سے پاکستان میں پارلیمانی نظام حکومت رائج کیا گیا جو دو رویہ قانون سازی کرتی ہے، یعنی مجلس شوریٰ (پارلیمان پاکستان )کے کلیدی اجزاء ایوان بالا (سینیٹ)اور ایوان زیریں(قومی اسمبلی) سے کسی بھی قانون کی منظوری لازمی ہے۔ ایوان بالا یا سینیٹ کے ارکان کی تعداد 45 متعین کی گئی تھی جو 1977ء میں بڑھا کر 63 اور 1977ء میں 87 کر دی گئی۔ صدر پرویز مشرف کے دور حکومت میں یہ سینیٹ کے ارکان کی تعداد بڑھا کر 100 کر دی گئی۔ یہ ترمیم لیگل فریم ورک آرڈر 2002ء کے ذریعہ کی گئی جو 21 اگست 2002ء کو لاگو ہوا۔

آزادی کے بعد، پاکستان کی پہلی دستور ساز اسمبلی جو دسمبر 1945ء میں منتخب کی گئی تھی کی ذمہ داریوں میں یہ نکتہ اہم تھا کہ کہ نو آزاد مملکت پاکستان کا آئین تشکیل دے۔ اسمبلی نے 12 مارچ 1949ء کو قرارداد مقاصد منظور کی، جس کے توسط سے نئے آئین کی بنیاد رکھی جانی تھی۔ اس سے پہلے کہ یہ اسمبلی قرارداد مقاصد کی رو سے نیا آئین تشکیل دیتی، اکتوبر 1954ء میں اس مجلس کو تحلیل کر دیا گیا۔ نئی تشکیل دی جانے والی قانون ساز اسمبلی نے مئی 1955ء میں اپنے قائم ہونے کے بعد نیا آئین تشکیل دیا جو 29 فروری 1956ء کو منظور کیا گیا اور 23 مارچ 1956ء کو نافذ کر دیا گیا، اس آئین کی رو سے ملک میں پارلیمانی نظام حکومت قائم کیا گیا۔ 14 اگست 1947ء سے 23 مارچ 1956ء تک ملک میں تعزیرات ہند 1935ء بطور آئین نافذ العمل رہا۔

7 اکتوبر 1958ء کو ملک میں مارشل لا نافذ کر کے آئین کو معطل کر دیا گیا۔ فوجی حکومت نے فروری 1960ء کو ایک آئینی کمیشن تشکیل دیا جس نے 1962ء کے آئین کی تشکیل دی۔ اس آئین کے تحت ملک میں صدارتی نظام حکومت نافذ کیا گیا۔ 25 مارچ 1969ء کو یہ آئین بھی معطل کر دیا گیا اور ملک کی پہلی منتخب قانون ساز اسمبلی نے دسمبر 1971ء میں معرض وجود میں آئی، 1973ء کا متفقہ آئین تشکیل دیا۔

1970ء میں ملک کی پہلی منتخب ہونے والی قانون ساز اسمبلی نے 1973ء کا آئین متفقہ طور پر تشکیل دیا اور یہ آئین 14 اگست 1973ء کو نافذ العمل قرار پایا۔ اس آئین کی رو سے ملک میں پارلیمانی نظام حکومت رائج کیا گیا اور مجلس شوریٰ کے دو ایوان بھی تشکیل دیے گئے۔ یہ دونوں ایوان، ایوان بالا یا سینیٹ اور ایوان زیریں یا قومی اسمبلی کہلاتے ہیں۔

## امرا ایوان بالا کی فہرست

## خط زمانی

ImageSize = width:800 height:auto barincrement:20
PlotArea = top:10 bottom:50 right:130 left:20
AlignBars = late

DateFormat = dd/mm/yyyy
Period = from:01/01/1973 till:01/04/2021
TimeAxis = orientation:horizontal
ScaleMajor = unit:year increment:2 start:1973

Colors =
  id:app  value:green legend: Appionted
  id:abo  value:red legend: Abolished
Legend = columns:2 left:150 top:24 columnwidth:100

TextData =
  pos:(20,27) textcolor:black fontsize:M
  text:"Chairman of Senate:"

BarData =
  barset:PM

PlotData=
  width:5 align:left fontsize:S shift:(5,-4) anchor:till
  barset:PM

 from: 06/08/1973 till: 04/07/1977 color:app text:"Khan Habibullah"
 from: 04/07/1977 till: 21/03/1985 color:abo text:"Post Abolished"
 from: 21/03/1985 till: 12/12/1988 color:app text:"غلام اسحاق خان"
 from: 12/12/1988 till: 12/10/1999 color:app text:"وسیم سجاد"
 from: 12/10/1999 till: 23/03/2003 color:abo text:"Post Abolished"
 from: 23/03/2003 till: 11/03/2009 color:app text:"محمد میاں سومرو"
 from: 12/03/2009 till: 11/03/2012 color:app text:"فاروق نائیک"
 from: 12/03/2012 till: 12/03/2015 color:app text:"Nayyar Bukhari"
 from: 12/03/2015 till: 12/03/2018 color:app text:"رضا ربانی"
 from: 12/03/2018 till: 12/03/2021 color:app text:"صادق سنجرانی"



## ذمہ داریاں
### مجلس شوریٰ کے اجزاء میں رابطہ کاری
پاکستان کی پارلیمنٹ صدر اور دو قانون ساز ایوانوں پر مشتمل ہے: قومی اسمبلی (ایوان زیریں) اور سینیٹ (ایوان بالا)۔ صدر کا انتخاب پارلیمنٹ کے دونوں ایوانوں اور چاروں صوبائی اسمبلیوں کے ارکان کرتے ہیں۔ صدر کو ایک قرارداد کے ذریعے عہدے سے ہٹایا جا سکتا ہے یا اس کا مواخذہ کیا جا سکتا ہے، جسے اس مقصد کے لیے بلائے گئے دونوں ایوانوں کے مشترکہ اجلاس میں پارلیمنٹ کی کل رکنیت کے دو تہائی سے کم سے کم منظور کیا جاتا ہے۔ صدر کا عہدہ کسی بھی وجہ سے خالی ہونے کی صورت میں، چیئرمین یا اگر وہ صدر کے عہدے کے فرائض انجام دینے سے قاصر ہے، اسپیکر، صدر کے منتخب ہونے تک صدر کے طور پر کام کرتا ہے۔ یہی صورت حال ہے جب صدر پاکستان سے غیر حاضری یا کسی اور وجہ سے اپنے فرائض انجام دینے سے قاصر ہوں۔

## مزید دیکھیے
* آئین پاکستان
* صدر پاکستان
* اسپیکر قومی اسمبلی پاکستان
* قائد ایوان زیریں (پاکستان)
* قائد ایوان بالا (پاکستان)
* قائد حزب اختلاف، قومی اسمبلی (پاکستان)
* قائد حزب اختلاف، وفاقی اسمبلی (پاکستان)
* پاکستان کی سیاست
* عدالت عظمیٰ پاکستان

زمرہ:امراء مجلس ایوان بالا پاکستان
زمرہ:ایوان بالا پاکستان
زمرہ:مکلمین مجالس قانون ساز